LADA Largus

LADA Largus () estas la rusia kompakta aŭto, adaptita versio de Dacia Logan MCV de la unua generacio (2006), iam produktita en Rumanio. Ĝi estis kreita kunlabore de Renault kaj AvtoVAZ surbaze de la platformo Nissan B0. . Ĝi estas fabrikata de AvtoVAZ en Toljatti ekde la . 

 Historio 
En septembro 2008 AvtoVAZ aĉetis kontraŭ 100 milionoj da eŭroj licencon por produktado kaj vendado de la aŭto R90, kiel ĝi estis tiam nomita en dokumentaro. En aprilo 2009 en AvtoVAZ  okazis la unuaj testoj de Dacia Logan MCV, kiuj konfirmis ke teknike eblas produkti ĝin en la fabrikoj de la konzerno. En oktobro 2009 oni aprobis la produktadon, sed pro la ekonomia krizo prokrastis ĝin. En aŭgusto 2010 la modifita kombiaŭta versio estis prezentita en la Moskva Internacia Aŭtoekspozicio. En aprilo 2011 estis anoncitaj la prezoj kaj ĝeneralaj teknikaj karakterizoj. La unua LADA Largus estis fabrikita la  kaj la  2011 la aŭto ricevis sian nomon, kiu baziĝas sur la latina largus kaj signifas senavara. En aŭgusto 2011 LADA Largus unuafoje estis prezentita en la ekspozicio Interaŭto sub sia propra nomo.

La amasa produktado komenciĝis la . La inaŭguron gvidis la ĉefministro Vladimir Putin. En 2019 la aŭto okupis la 7-an lokon laŭ vendoj en Rusio.

 Versioj 
 Largus R90 
La pasaĝera kombiaŭto haveblas en la 5-loka kaj 7-loka versioj (la sola seploka aŭto en sia klaso).

 Largus F90 
La kargofurgono havas senfenestrajn flankajn kaj malantaŭan panelojn.

 Largus Cross 
En 2014 komenciĝis dezajnado de la miksaŭta versio kaj en februaro 2015 ĝi estis oficiale prezentita. Ĝi havas pli altan (je 25 mm) veturaltecon, nefarbitajn bufrojn, malpezfanditajn 16-colajn radodiskojn, aperis oranĝaj enmetaĵoj en la salono. Ĝi haveblas en la 5-loka kaj 7-loka versioj, kun la 16-valva motoro je 105 ĉevalpovoj.

En julio 2016 okaze de la 50-a jubileo de AvtoVAZ estis fabrikita la limigita versio Largus Cross Black Edition. Ĝia diskoj, tegmento kaj flankospeguloj estas nigraj.

 Largus CNG 
La  estis oficiale prezentita LADA Largus CNG — la kombiaŭto, kiu povas konsumi benzinon kaj metanon. Tio estas Largus F90, Largus R90 kaj Largus Cross kun defaŭlte instalitaj gasaparatoj. La gasbalonoj troviĝas malantaŭ vando, dividanta la pasaĝeran kaj kargosekciojn, do la kargosekcio estas granda (2225 litroj). En la versio Norma kun subversio Comfort haveblas du aerkusenoj, kontraŭnebulaj lumiloj, klimatizilo, sonsistemo, tegmentorakoj, parkumsensiloj. La ŝofora sidilo havas lumboapogilon kaj reguligeblas laŭ alteco. Bufroj estas el nigra plasto. Por la versio Luxe haveblas ankaŭ la subversio Prestige.

La gasbalono havas volumenon 90 litroj, do enspacigas 22 m³ da kunpremita metano. Ankaŭ haveblas la 50-litra benzinujo. La aŭto ĉiam startas per benzino kaj post varmiĝo de la motoro aŭtomate transiras al konsumado de metano. Se metano elĉerpiĝas, ĝi same aŭtomate revenas al benzino. Oni povas haltigi tiujn transirojn per speciala butono sur la instrumenta panelo. LED-lumiloj informas pri gasrezervoj. Sur la gasbalonoj haveblas specialaj valvoj, kiuj fermas eliĝon de gaso kaze de akcidento. 

Tiel AvtoVAZ daŭrigis serion de la metanfuelaj aŭtoj, komencitan de Lada Vesta CNG. Uzado de metano ebligas duonigi fuelo-elspezojn.

 Subversioj 

 La mekanika transmisio, 1,6 litro, 87 ĉevalpovoj 
 Versio  Kodo de subversio   Fuelo  Transmisiilo  Povo  Atingo 100 km/hore  FuelkonsumadoStandart furgonoFS035-50Benzinola antaŭa87 ĉevalpovoj 15,4 sek.8,2 litroj/100 kmStandart 5 lokojKS035-50Benzinola antaŭa87 ĉevalpovoj 14,4 sek.8,2 litroj/100 kmNorma furgonoFS035-51Benzinola antaŭa87 ĉevalpovoj 15,4 sek.8,2 litroj/100 km Norma 5 lokoj  KS035-51  Benzino  la antaŭa  87 ĉevalpovoj 14,4 sek. 8,2 litroj/100 km Norma 7 lokoj  RS035-51  Benzino  la antaŭa  87 ĉevalpovoj 15,4 sek. 8,2 litroj/100 km

 La mekanika transmisio, 1,6 litro, 106 ĉevalpovoj 
 Versio  Kodo de subversio   Fuelo  Transmisiilo  Povo  Atingo 100 km/hore  FuelkonsumadoNorma furgonoFS045-51Benzinola antaŭa106 ĉevalpovoj 14,0 sek.7,9 litroj/100 kmNorma furgono
CNGFSA45-51Benzino
Gasola antaŭa106 ĉevalpovoj 
94 ĉevalpovoj (gaso)14,5 sek.
14,5 sek. (gaso)7,6 litroj/100 km
7,8 m³/100 kmNorma 5 lokojKS045-51Benzinola antaŭa106 ĉevalpovoj 13,5 с7,9 litroj/100 kmНорма CNGKSA45-51Benzino
Gasola antaŭa106 ĉevalpovoj 
94 ĉevalpovoj (gaso)13,7 sek.
14,5 sek. (gaso)7,7 litroj/100 km
8,0 m³/100 kmNorma 7 lokojRS045-51Benzinola antaŭa106 ĉevalpovoj 14,5 sek.7,9 litroj/100 km Luxe 5 lokoj  KS045-52  Benzino  la antaŭa  106 ĉevalpovoj  13,5 sek. 7,9 litroj/100 kmLuxe CNGKSA45-52Benzino
Gasola antaŭa106 ĉevalpovoj 
94 ĉevalpovoj (gaso)13,7 sek.
14,5 sek. (gaso)7,7 litroj/100 km
8,0 m³/100 km Luxe 7 lokoj RS045-52  Benzino  la antaŭa  106 ĉevalpovoj 14,5 sek. 7,9 litroj/100 km

 Sekureco 
Testo surbaze de la normoj de Ekonomia komisiono de Unuiĝintaj Nacioj por Eŭropo (kun fronta rapideco dum kolizio je 56 km/hore anstataŭ 64 km/hoe laŭ Euro NCAP) donis 8,32 poentojn, do 3 stelojn. La plej malbonajn rezultojn montris kolizio kontraŭ la malantaŭa parto, kiu grave difektiĝas, damaĝante la pasaĝerojn sur la posta vico.

 Eksteraj ligiloj 
 Oficiala retejo  

 Referencoj 

Kategorio:Rusiaj aŭtomobiloj
Kategorio:VAZ
Kategorio:Aperis en 2012
Kategorio:Transporto en 2012